CELEX: C2004/262/05
Language: el
Date: 2004-10-23 00:00:00
Title: Απόφαση του Δικαστηρίου (δεύτερο τμήμα), της 9ης Σεπτεμβρίου 2004, στην υπόθεση C-195/02: Επιτροπή των Ευρωπαϊκών Κοινοτήτων κατά Βασιλείου της Ισπανίας (Παράβαση κράτους μέλους — Οδηγία 91/439/ΕΟΚ — Άδεια οδηγήσεως — Αμοιβαία αναγνώριση — Υποχρεωτική καταχώριση και ανταλλαγή — Προϋποθέσεις ανανεώσεως των αδειών που εκδόθηκαν πριν τη μεταφορά στο εσωτερικό δίκαιο της οδηγίας)

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/3
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 9ης Σεπτεμβρίου 2004
   στην υπόθεση C-195/02: Επιτροπή των Ευρωπαϊκών Κοινοτήτων κατά Βασιλείου της Ισπανίας (1)
   
   (Παράβαση κράτους μέλους - Οδηγία 91/439/ΕΟΚ - Άδεια οδηγήσεως - Αμοιβαία αναγνώριση - Υποχρεωτική καταχώριση και ανταλλαγή - Προϋποθέσεις ανανεώσεως των αδειών που εκδόθηκαν πριν τη μεταφορά στο εσωτερικό δίκαιο της οδηγίας)
   (2004/C 262/05)
   Γλώσσα διαδικασίας: η ισπανική
   Στην υπόθεση C-195/02, με αντικείμενο προσφυγή του άρθρου 226 ΕΚ λόγω παραβάσεως, ασκηθείσα στις 27 Μαΐου 2002, Επιτροπή των Ευρωπαϊκών Κοινοτήτων (εκπρόσωποι: F. Castillo de la Torre και W. Wils) κατά του Βασιλείου της Ισπανίας (εκπρόσωπος: N. Díaz Abad), υποστηριζόμενου από το Βασίλειο των Κάτω Χωρών (εκπρόσωποι: H. G. Sevenster και S. Terstal) και του Ηνωμένου Βασιλείου της Μεγάλης Βρετανίας και της Βορείου Ιρλανδίας, (εκπρόσωπος: P. Ormond, επικουρούμενη από τον A. Robertson), το Δικαστήριο (δεύτερο τμήμα), συγκείμενο από τους C. W. A. Timmermans, πρόεδρο τμήματος, J.-P. Puissochet και R. Schintgen (εισηγητή), F. Macken και N. Colneric, δικαστές, γενικός εισαγγελέας: P. Léger, γραμματέας: Múgica Arzamendi, κυρία υπάλληλος διοικήσεως, εξέδωσε στις 9 Σεπτεμβρίου 2004 απόφαση με το ακόλουθο διατακτικό:
   
               1.
            
            
               Το Βασίλειο της Ισπανίας, θεσπίζοντας τα άρθρα 22 έως 24 και 25, παράγραφος 2, του Reglamento de conductores (κανονισμός περί οδηγών), της 30ής Μαΐου 1997, καθώς και την έβδομη μεταβατική διάταξη του ίδιου του κανονισμού, παρέβη τις υποχρεώσεις που υπέχει από τα άρθρα 1, παράγραφος 2, και 7, παράγραφος 1, στοιχείο α), καθώς και από το παράρτημα I, σημείο 4, της οδηγίας 91/439/ΕΟΚ του Συμβουλίου, της 29ης Ιουλίου 1991, για την άδεια οδήγησης, όπως τροποποιήθηκε με την οδηγία 96/47/ΕΚ του Συμβουλίου, της 23ης Ιουλίου 1996.
            
         
               2.
            
            
               Καταδικάζει το Βασίλειο της Ισπανίας στα δικαστικά έξοδα.
            
         
               3.
            
            
               Το Βασίλειο των Κάτω Χωρών και το Ηνωμένο Βασίλειο της Μεγάλης Βρετανίας και της Βόρειας Ιρλανδίας φέρουν τα έξοδά τους.
            
         
      (1)  EE C 191 της 10.8.2002.